S-995/2023

Mál þetta, sem dómtekið var 7. júlí sl., er höfðað með ákæru, útgefinni af lögreglustjóranum á höfuðborgarsvæðinu 7. febrúar 2023, á hendur S-kk-þgf P-kk-þgf S-kk-þgf, kt. [...], [...], Reykjavík, I.

Fyrir þjófnað með því að hafa, fimmtudaginn 27. janúar 2022, brotist inn í [...] í Reykjavík og stolið spjaldtölvu að óþekktu verðmæti og farsíma og farsímahulstri að verðmæti 15.683 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

II.

Fyrir þjófnað og vopnalagabrot með því að hafa, sunnudaginn 27. febrúar 2022, að [...]í Reykjavík, stolið tveimur spjaldtölvum að óþekktu verðmæti, og haft í vörslum sínum, að Háaleitisbraut í Reykjavík, hníf með 18 sm löngu blaði, sem lögregla fann við öryggisleit á ákærða.

Telst háttsemi þessi varða við 1. mgr. 244. gr. almennra hegningarlaga nr. 19/1940 og a. lið 2. mgr. 30. gr., sbr. 1. mgr. 36. gr. vopnalaga nr. 16/1998.

III.

Fyrir nytjastuld, umferðar- og fíkniefnalagabrot með því að hafa, sunnudaginn 3. apríl 2022, heimildarlaust tekið bifreiðina [...] við Sólvallagötu í Reykjavík og ekið henni sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist tetrahýdrókannabínól 2,2 ng/ml, alprazólam 4,9 ng/ml, klónazepam 33 ng/ml og oxýkódon 30 ng/ml) um Sólvallagötu og Meistaravelli í Reykjavík, þar sem lögregla hafði afskipti af ákærða og á sama tíma haft í vörslum sínum 0,82 gaf maríhúana, sem lögregla fann við öryggisleit á ákærða.

Telst háttsemi þessi varða við 1. mgr. 259. gr. almennra hegningarlaga nr. 19/1940, 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 1. febrúar 2023, nær sakaferill ákærða aftur til ársins 2008 og hefur hann hlotið 15 fangelsisdóma, þar af tíu vegna þjófnaðar, nú síðast með dómi Héraðsdóms Reykjavíkur [...]2021, þar sem ákærða var gert að sæta fangelsi í 17 mánuði. Ákærði hefur einnig verið sakfelldur fyrir gripdeild og önnur hegningarlagabrot og hefur ítrekað unnið sér til refsingar fyrir umferðarlagabrot, síðast með dómi Landsréttar [...]2019, þar sem hann var meðal annars sakfelldur fyrir akstur sviptur ökurétti og akstur undir áhrifum ávana- og fíkniefna. Við ákvörðun refsingar í máli þessu verður við það miðað að ákærði sé nú í sjötta skipti sakfelldur fyrir hvoru tveggja akstur sviptur ökurétti og akstur undir áhrifum ávana- og fíkniefna.

Fyrir liggur að ákærða var veitt reynslulausn 3. október 2021 af eftirstöðvum refsingar, 180 dögum, sbr. fyrrgreindan dóm frá árinu 2021 sem þá var til fullnustu, og var reynslutími ákveðinn 1 ár. Með brotum þeim sem tilgreind eru í ákæru rauf á kærði skilyrði reynslulausnarinnar, en ákærði lauk afplánun sinni á eftirstöðvum refsingarinnar 1. október 2022.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 10 mánuði.

Með vísan til lagaákvæða í ákæru er áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 301.320 krónur að meðtöldum virðisaukaskatti, og 209.423 krónur í annan sakarkostnað.

Af hálfu ákæruvaldsins flutti málið A-kvk-nf Ý-kvk-nf S-kvk-nf saksóknar fulltrúi.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, S-kk-nf P-kk-nf S-kk-nf, sæti fangelsi í 10 mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 301.320 krónur að meðtöldum virðisaukaskatti, og 209.423 krónur í annan sakarkostnað.

K-kvk-nf R-kvk-nf G-kvk-nf